OpenLLM-France/wikimedia huggingface dataset:
# Resolució 2398 del Consell de Seguretat de les Nacions Unides

La Resolució 2398 del Consell de Seguretat de les Nacions Unides fou adoptada per unanimitat el 30 de gener de 2018. Després de reafirmar totes les resolucions sobre el conflicte de Xipre el Consell va ampliar el mandat de la Força de les Nacions Unides pel Manteniment de la Pau a Xipre (UNFICYP) durant sis mesos més fins al 31 de juliol de 2018.

## Contingut

El Consell va demanar als dirigents grecoxipriotes i turcoxipriotes que continuessin negociant els temes bàsics que els separaven. Aquestes converses van ser en un "període de reflexió", i només es van poder reprendre després de les eleccions presidencials, la primera ronda de les quals es va celebrar el 28 de gener. També havien de fer més per millorar els contactes entre les seves dues comunitats i la vida quotidiana dels seus ciutadans.
El mandat de la UNFICYP a Xipre es va ampliar fins al 31 de juliol de 2018. El govern xipriota va considerar que la força de pau era necessària. També van donar suport a les recomanacions formulades pel secretari general António Guterres per optimitzar la força de pau dins del pressupost existent. La UNFICYP va tenir un paper important en la prevenció i eliminació d'incidents a la Línia Verda.
La gran majoria d'aquests incidents es van produir entre civils. Per exemple, van aplegar cada vegada més sòl a la Línia Verda sense el consentiment del propietari, que sovint pertanyia a l'altre grup de població o que estava massa a prop de la línia turca. Per tant, es faran servir més agents per a contactes amb la població i patrulles, mentre que el component militar es reduïa a 802 homes.

## Referències

* ↑ Nacions Unides. «SC extends mandate of UNFICYP, anonimously adopting r.2398», 30-01-2018.
* 1 2 3 Nacions Unides. «Strategic review of the UN peacekeeping force in Cyprus», 28-11-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Tiacloprid

El tiacloprid és un insecticida de la categoria dels neonicotenoides. Fou desenvolupat per Bayer CropScience. S'utilitza per controlar una gran varietat d'insectes xucladors i mastegadors en els cultius agrícoles, concretament, el pugó i la mosca blanca. El seu nom sistemàtic és {(2Z)-3-[(6-cloropiridin-3-il)metil]-1,3-tiazolidin-2-il lidè}cinamida (C$_{10}$H$_9$ClN₄S).
# Romànovka (Rostov)

* Per a altres significats, vegeu «Romànovka».
Romànovka (en rus: Романовка) és un poble de l'óblast de Rostov, a Rússia, que en el cens del 2010 tenia 1.039 habitants, pertany al districte de Salsk.

## Referències

* ↑ Шаблевка (отселок села Екатериновского) (Медвеженский уезд)
# Olmeca (bambú)

Olmeca és un gènere mesoamericà de bambús de la subfamília bambusoideae, de la família Poàcia.
Són plantes de clima tropical (sud de Mèxic). Olmeca és l'únic bambú conegut del Nou Món que té fruits carnosos grans. També té rizomes amb colls llargs i grups molt oberts.
El gènere rep el nom dels pobles olmeques del sud de Mèxic, que van prosperar al sud de Mexico al primer mil·lenni aC.

## Descripció

Aquest gènere reuneix dues espècies de bambú amb fruits carnosos (O. recta i O. reflexa), una característica força rara per a un bambú leptomòrfic. Aquestes plantes tenen la particularitat de presentar fruits tipus baia. Aquestes dues espècies estan en perill d'extinció.
Es troben a les selves tropicals de les terres baixes del sud de Mèxic on hi ha aigua disponible durant tot l'any.

## Llista d'espècies

Segons The Plant List (14 novembre 2016):
* Olmeca recta Soderstr.
* Olmeca reflexa Soderstr.
Segons World Checklist of Selected Plant Families (WCSP) (14 novembre 2016):
* Olmeca clarkiae (Davidse & R. W. Pohl) Ruiz-Sanchez, Sosa & Mejía-Saulés (2011)
* Olmeca fulgor (Soderstr.) Ruiz-Sanchez, Sosa & Mejía-Saulés (2011)
* Olmeca recta Soderstr. (1982)
* Olmeca reflexa Soderstr. (1982)
* Olmeca zapotecorum Ruiz-Sanchez, Sosa & Mejía-Saulés (2011)

## Referències

* ↑ «Olmeca Soderstr.» (en anglès). Tropicos.
* 1 2 Soderstrom, Thomas Robert «Validation of the generic name Olmecaand its two species» (en anglès). Phytologia, 51(2), 1982, pàg. 161.
* ↑ Soderstrom, Thomas Robert. 1981. American Journal of Botany 68: 1361-1373}}
* ↑ Diehl, Richard. The Olmecs: America's First Civilization (en anglès). Londres: Thames & Hudson, 2004 (Ancient peoples and places series). ISBN 0-500-02119-8. OCLC 56746987.
* ↑ «Kew World Checklist of Selected Plant Families» (en anglès).
* ↑ Ruiz-Sanchez, Eduardo; Sosa, Victoria; Mejía-Saules, M. Teresa «Molecular phylogenetics of the Mesoamerican bamboo Olmeca (Poaceae, Bambuseae): Implications for taxonomy» (en anglès). Taxon, 60(1), 2011, pàg. 89-98.
* ↑ Soreng, R. J.; Davidse, G.; Peterson, P. M.; Zuloaga, F. O.; Judziewicz, E. J. «On-line taxonomic novelties and updates, distributional additions and corrections, and editorial changes since the four published volumes of the Catalogue of New World Grasses (Poaceae) published in Contributions from the United States National Herbarium» (en anglès). Internet Catalogue of New World Grasses. Missouri Botanical Garden, St. Louis, 39, 41, 46, i 48, 2003.
# Comitè Europeu d'Estandardització

El Comitè Europeu d'Estandardització (CEN acrònim francès de Comité Européen de Normalisation) és una organització pública sense ànim de lucre que s'encarrega del desenvolupament i manteniment de normatives amb l'objectiu de millorar l'economia de la Unió Europea. Una de les principals tasques és la d'harmonització (aconseguir una normativa única per a tota la Unió Europea) de les normes entre els diferents països. Fou creada el 1961 i la seva seu és a Brussel·les, Bèlgica.
Els altres organismes normatius europeus són CENELEC i ETSI.

## Vegeu també

Altres organismes europeus normatius:
* CENELEC (Comitè Europeu de normalització electrotècnica)
* ETSI (Institut Europeu de Normes de Telecomunicacions)
Altres organismes normatius:
* IEEE (Institute of Electrical and Electronics Engineers)
* ISO (Organització Internacional d'Estandardització)
* ANSI (Institut Nacional dels Estats Units d'Estàndards)
* FCC (Comissió Federal de Comunicacions)
* UL (Organització de Seguretat)
* CISPR (Comitè internacional especial de pertorbacions radioelèctriques)

## Referències

* ↑ «European Standards - Growth - European Commission» (en anglès). Comissió europea. [Consulta: 8 febrer 2017].
* ↑ «European Committee for Standardization (CEN) Standards | IHS Markit» (en anglès). ihs. [Consulta: 8 febrer 2017].
* ↑ «European Committee for Standardization (CEN) Visits ANSI» (en anglès). ANSI. Arxivat de l'original el 2017-02-11. [Consulta: 8 febrer 2017].
# Tecofileàcies

Tecofileàcia (Tecophilaeaceae) és una família de plantes amb flor monocotiledònies.

## Gèneres

* Conanthera
* Tecophilaea
* Zephyra
** subfamília Cyanastroideae
* Cyanastrum
* Kabuyea

## Referències

* Brummitt R. K. i cols. 1998. Taxonomy of Cyanastroideae (Tecophilaeaceae): A multidisciplinary approach. Kew Bull. 53, 769.
# Azpirotz

Azpirotz és una localitat navarra, part del concejo d'Azpirotz-Lezaeta, al municipi de Larraun, a la comarca de Leitzaldea de la Merindad de Pamplona. Es troba a 36,5 km de Pamplona.
El 2014 tenia 53 habitants.

## Referències

* ↑ «Archivo shp con la capa de los concejos de Navarra». Infraestructuras y Datos Especiales de Navarra. Gobierno de Navarra. Arxivat de l'original el 5 de setembre de 2011. [Consulta: 24 agost 2011]. Arxivat 2011-09-05 a Wayback Machine.
# Resolució 184 del Consell de Seguretat de les Nacions Unides

La Resolució 184 del Consell de Seguretat de les Nacions Unides, aprovada per unanimitat el 16 de desembre de 1963, després d'examinar l'aplicació de Zanzíbar per a ser membre de les Nacions Unides, el Consell va recomanar a l'Assemblea general que Zanzíbar fos admès.

## Vegeu també

* Llista de Resolucions del Consell de Seguretat de les Nacions Unides 101 a 200 (1943 - 1976)

## Referències

* PDF Text de la Resolució a UN.org Arxivat 2012-04-21 a Wayback Machine.
# Luc Housse

Luc Housse o Jean-Pierre Lucas Leather (Ciutat de Luxemburg, 24 de febrer de 1871 - 18 de maig de 1930) va ser un jurista i polític luxemburguès. Va ocupar el càrrec d'alcalde de la ciutat de Luxemburg entre 1918 i 1920. Durant el seu període com a alcalde, el municipi de Luxemburg es va ampliar per incloure les antigues comunitats d'Eich, Hamm (Luxemburg), Hollerich i Rollingergrund, que ara formen la majoria dels seus barris.
Hi ha un carrer a Cessange, ciutat de Luxemburg, amb el nom de Housse (Rue Luc Housse).

## Honors

* Oficial de l'Orde de la Corona de Roure, (promoció 1920)
* Comandant de l'Orde d'Adolf de Nassau
* Oficial de la Legió d'Honor
* Comandant de l'Orde de la Corona (Bèlgica)

## Referències

* ↑ «Memorial A N° 8 vum 31. Januar 1920 mat enger Lëscht vu Leit déi mam ordre de la couronne de chêne dekoréiert goufen, op Legilux - dem Droitsportal vun der Lëtzebuerger Regierung». Arxivat de l'original el 2016-03-03. [Consulta: 9 agost 2015].
* ↑ Opzielung an der Doudesannonce am Luxemburger Wort N° 140 vum 20. Mee 1930, Säit 5

## Vegeu també

* Llista d'alcaldes de la Ciutat de Luxemburg
# Tiannice

Tiannice (en llatí Thiannice, en grec antic Θιαννική, 'Thiannikè') o també Tianitice (grec antic: Θιανιτικὴ, 'Thianitikè') va ser un districte d'Àsia, situat al Pont Euxí, separat de la Còlquida pel riu Ofis.
El seu nom probablement hauria de ser Sannice, ja que era poblat pels Sannis o Tzanis. Més tard el territori es va conèixer amb el nom de Tsanètia.

## Referències

* ↑ Smith, William (ed.). «Thiannice». Dictionary of Greek and Roman Geography (1854). [Consulta: 20 juliol 2022].
# Ripon (desambiguació)

«Ripon» té aquests significats:
* Ripon, North Yorkshire, Anglaterra
* Cascades Ripon, Uganda
* Estats Units:
** Ripon (Califòrnia)
** Ripon (Wisconsin)
# Palau (Sardenya)

Palau (gal·lurès Lu Palau) és un municipi italià, dins de la Província de Sàsser. El nom deriva de la conquesta catalano-aragonesa del segle xiv. L'any 2007 tenia 4.310 habitants. Es troba a la regió de Gal·lura. Limita amb els municipis d'Arzachena, La Maddalena, Santa Teresa Gallura i Tempio Pausania.

## Administració

Llista d'alcaldes :
| Període | Identitat | Partit |
| 2005- | Pietro Cuccu | Llista Cívica |

## Galeria d'imatges

* Palau vist des de La Maddalena
* La Salina
* Far del port
# Consort Ban

La Consort Ban (c. 48 a. C.? — c. 2 a. C.) anomenada en xinès Ban Jieyu (xinès: 班婕妤, pinyin: Bān Jiéyú, Jieyu era el títol per a les concubines, el seu nom es desconeix) va ser una escriptora i alta erudita xinesa de la dinastia Han capaç de recitar versos del Shijing.
Era la concubina de l'Emperador Cheng amb qui va tenir dos fills que van morir sent nens, i com ni ella, ni l'Emperadriu Xu li donaven un hereu a l'emperador, l'Emperadriu Vídua Wang Zhengjun el va animar a tenir més concubines. Per l'any 19 a. C., l'emperador va fer concubines a la ballarina Zhao Feiyan i a la seva germana Zhao Put, a els qui va afavorir per sobre de l'Emperadriu Xu i la Consort Ban, que l'any 18 a. C. van ser acusades de bruixeria. L'Emperadriu Xu va ser condemnada a arrest domiciliari, però la Consort Ban va recórrer aquesta sentència i va poder quedar-se en la Cort, aquesta vegada a l'espera de ser dama de l'Emperadriu Vídua, en comptes de consort.
La Consort Ban va salvar la vida del seu germà Ban Zhi acusat de traïció. Ban Zhi seria després el pare de Ban Biao, autor del Llibre dels Han, que liquidarien la seva filla Ban Gu i el seu fill Ban Zhao.

## Referències

* ↑ Paul W. Kroll, "The Life and Writings of Su Hui (627–650), Worthy Consort, at the Early Tang Court, Asia Major, Third SeriesVol. 22, No. 2 (2009), p. 38.
# The Great Escape (àlbum)

The Great Escape és el quart àlbum de la banda de britpop Blur, publicat el dia 11 de setembre de 1995.
Després de la publicació del seu àlbum anterior Parklife que va suposar un èxit rotund de popularitat, el nou treball es va centrar temàticament en els suburbis, apostant per un estil menys optimista i més fosc que criticava les pressions de la societat contemporània.

## Llista de cançons

Totes les cançons foren escrites i compostes per Damon Albarn, Graham Coxon, Alex James i Dave Rowntree.
* Inclou una pista oculta: «A World of Change» - 4:20.

## Referències

* ↑ McMahon, James. «Blur The Great Escape Review» (en anglès). BBC Music. [Consulta: 8 maig 2018].
* ↑ Erlewine, Stephen Thomas. «Blur - The Great Escape» (en anglès). Allmusic.com. [Consulta: 8 maig 2018].
# Athletic Club de Bilbao (femení)

El Athletic Club de Bilbao femení és la secció femenina de l'Athletic Club. Va néixer al 2002 quan l'Athletic va absorbir el Leioa EFT, L'equip femení, igual que el masculí, només juga amb jugadores nascudes o formades al País Basc. Compte amb dos equips filials, el femení B i el C.3, i habitualment juga els seus partits com a local a les Instal·lacions de Lezama, i puntualment juga partits a l'Estadi de San Mamés, a Bilbao.
L'equip va guanyar la Lliga en la seva primera participació en la competició. Aquest títol va ser seguit per les lligues 2003–04, 2004–05 i 2006–07, i el 2016 van guanyar la seva cinquena Lliga, nou anys després. A la Copa de la Reina han estat subcampiones en 2012 i 2014, i a la Lliga de Campions van arribar al 2005 als vuitens de final, han guanyat en nou ocasions la Copa del País Basc de futbol femenina (2011, 2013, 2014, 2015, 2016, 2017, 2018, 2021, 2023), i el 2020 van guanyar el Trofeu Ramón de Carranza.
Erika Vázquez Morales és la futbolista amb més partits jugats en l'Athletic Club, i la segona golejadora, amb 264 gols, per darrere de Zarra.

## Palmarès

* Lliga espanyola femenina (5) : 2002-03, 2003-04, 2004-05, 2006-07, 2015-16
* Copa del País Basc femenina (9) : 2011, 2013, 2014, 2015, 2016, 2017, 2018, 2021, 2023

## Referències

* ↑ Arroyo, Natàlia. «Valverde, la mirada que va fer possible l'Athletic femení». Ara, 07-10-2017. [Consulta: 25 octubre 2023].
* ↑ «El Athletic femenino vuelve a San Mamés» (en castellà). Radio Popular, 23-02-2023. [Consulta: 25 octubre 2023].
* ↑ «El Athletic que ganó la Superliga en 2003 será homenajeado en San Mamés este jueves». EITB, 26-04-2023. [Consulta: 25 octubre 2023].
* ↑ «El Athletic revalida su título de la Superliga femenina» (en castellà). La Voz de Galicia, 17-04-2005. [Consulta: 25 octubre 2023].
* ↑ Menayo, David. «El Athletic Club reconquista la Liga nueve años después» (en castellà). Marca, 06-06-2016. [Consulta: 5 agost 2023].
* ↑ Laura Marta. «El Español [sic conquista su sexta Copa de la Reina al ganar 2-1 al Athletic]» (en castellà). ABC, 11-06-2012. [Consulta: 19 gener 2019].
* ↑ David Menayo. «Los penaltis coronan al Barcelona como campeonas de Copa» (en castellà). Marca, 21-06-2014. [Consulta: 19 gener 2019].
* ↑ «El Athletic cae en la prórroga». EITB, 13-10-2016. [Consulta: 25 octubre 2023].
* ↑ Zaballa, Carlos. «El Femenino cierra con el título de la EH Kopa una buena pretemporada» (en castellà). Mundo Deportivo, 06-09-2023. [Consulta: 10 setembre 2023].
* ↑ «El cadete del Athletic gana al Femenino por 6-0» (en castellà). As, 18-08-2021. [Consulta: 22 novembre 2023].
* ↑ Rivas, Jon. «Erika Vázquez se despide del Athletic: “Me pagaban el bus y el alojamiento, y era feliz”». Bilbao: El Pais, 10-06-2022. [Consulta: 5 agost 2023].
# Resolució 1849 del Consell de Seguretat de les Nacions Unides

La Resolució 1849 del Consell de Seguretat de les Nacions Unides fou adoptada per unanimitat el 12 de desembre de 2008. El Consell autoritza al Secretari General a designar temporalment nous jutges ad litem per permetre que el Tribunal Penal Internacional per a l'antiga Iugoslàvia acabi els judicis en curs, fins a un màxim de 16 membres, que es tornarà a reduir als 12 previstos pels Estatuts del Tribunal, abans del 28 de febrer de 2009.
Actualment hi ha assignats 14 jutges ad litem, tres d'ells a un cas que s'espera que conclogui abans del 12 de febrer de 2009; s'espera que el Tribunal nomeni un altre jutge ad litem davant un cas programat per començar el 15 de desembre 2008. Això implicaria un nombre total de 15 jutges ad litem fins al 12 de febrer de 2009.

## Referències

* ↑ «SECURITY COUNCIL AUTHORIZES TEMPORARY APPOINTMENT OF ADDITIONAL AD LITEM JUDGES TO FORMER YUGOSLAVIA CRIMINAL TRIBUNAL». United Nations, 12-12-2008.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org
# Línia clara

La línia clara és un estil d'historieta gràfica. El nom prové del terme Klare Lijn en neerlandès i ligne claire en francès, té el seu origen en la definició que es fa de bona part del còmic francobelga. El dibuixant neerlandès Joost Swarte va ser el primer que va utilitzar el terme el 1977, amb motiu de l'exposició Tintín a Rotterdam.
Normalment la línia clara es defineix per una delimitació amb una traç negre depurat i regular dels personatges, decorats,... Els escenaris solen ser tractats de forma realista mentre el dibuix del personatges està fet amb trets caricaturescos. Els arguments acostumen a ser del gènere d'aventures.
El principal referent de la línia clara és Hergé, però l'Escola de Brussel·les o Escola de Tournai està composta per altres autors com Edgar P. Jacobs (Blake i Mortimer), Jacques Martin (Alix) i Bob de Moor (Barelli).
En el còmic en català el màxim referent de la línia clara seria Josep Maria Madorell, encara que ell mateix, sense renunciar a la definició, parlava del seu estil com una evolució de l'obra que havien realitzat els grans mestres catalans uns anys abans, sobretot la de Junceda. Altres autors que se solen relacionar amb aquest estil serien Mique Beltrán, Guillem Cifré, Max, Sento, Daniel Torres, Pere Joan, Roger,...

## Referències

* ↑ Riera Pujal, Jordi, El còmic en català, Ediciones Glénat, 2011, p. 4. ISBN 978-84-9947-267-6
* ↑ Vidal, Jaume. «Massagran, l’èxit de vendes més destacat del còmic català». El Punt Avui, 04-01-2019. [Consulta: 28 maig 2022].
* ↑ Castillo, Montserrat. Madorell, la col·lecció de la BC. Biblioteca de Catalunya, 2006. ISBN 8478451625
* ↑ Lladó Pol, Francesca. Los Comics de la Transición. Colección Viñetas, de Ediciones Glénat, 2001. ISBN 8484491080
# Tecteu

Tecteu (en llatí Tectaeus, en grec antic Τεκταῖος) va ser un escultor grec al que sempre es menciona juntament amb Angelió (Τεκταῖος καὶ Ἀγγελιων).
Els dos van ser deixebles de Dipè i Escil·lis, i mestres de Cal·ló d'Egina. Van florir a l'entorn de la meitat del segle vi aC (cap al 548 aC) i són de la darrera part del període escultòric conegut per dedalià (de Dèdal).
Pausànias menciona una obra dels dos escultors, un Apol·lo que es trobava a Delos. Atenàgores els atribueix també una estàtua d'Àrtemis, però no és gaire segur. Algunes monedes àtiques reprodueixen la imatge de l'Apol·lo de Delos.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Tectaeus and Angelion a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 986
# Rudolf Rominger

Rudolf Rominger (Val Fex, 21 d'agost de 1908 - Sankt Moritz, 8 de novembre de 1979) va ser un esquiador alpí suís que va competir durant les dècades de 1930 i 1940.
En el seu palmarès destaquen set medalles al Campionat del Món d'esquí alpí, quatre d'or, una de plata i dues de bronze entre 1936 i 1939. També guanyà el campionat suís d'eslàlom de 1939, 1940 i 1941.

## Referències

* ↑ «Rudi Rominger Switzerland Alpine Ski Team: Facts and Figures | www.ski-db.com alpine ski database». [Consulta: 1r gener 2021].
* ↑ «ROMINGER Rudolf - Athlete Information». [Consulta: 1r gener 2021].
# Palomares

«Palomares» té aquests significats:
* Toponímia:
** Palomares (Almeria), pedania del municipi de Cuevas de Almanzora (província d'Almeria, Andalusia, Espanya)
** Palomares (Béjar), barri del municipi de Béjar a la província de Salamanca
** Palomares del Campo, municipi de la província de Conca (Castella-La Manxa, Espanya)
** Palomares del Río, municipi de la província de Sevilla (Andalusia, Espanya)
* Biografies:
** Antonio Palomares Vinuesa (El Robledo, província d'Albacete, 1930 - València, 2007), dirigent comunista
** Fèlix Palomares Poveda (El Campello, L'Alacantí, 1955), futbolista
* Miscel·lània: Accident nuclear de Palomares, esdeveniment succeït a Palomares (Almeria) el 1966
# Constantin Movilă

Constantin Movilă fou un Voivoda (Príncep) de Moldàvia entre els anys 1607 i 1611.
Fill de Ieremia Movilă, gràcies a les conxorxes de palau orquestradres per la seva mare, Elisabet Csomortany de Losoncz, fou nomenat Voivoda moldau fent fora del tron al seu cosí Miquel Movilă que al seu torn havia heretat el tron del seu pare Simeó Movilă l'any 1607.
L'any 1610 va donar exili a Radu Şerban, Voivoda de Valàquia que havia estat fet fora del tron valac pels otomans. Un any després Esteve Tomşa II (en romanès Ştefan Tomşa al II-lea o Ştefan al IX-lea Tomşa), que pretenia ser fill del efimer voivoda Esteve VII Tomşa el va derrocar havent de fugir Constantin a Polònia.
Amb l'ajut dels seus partidaris i de la resta de la seva família va organitzar un exèrcit per recuperar el tron, però fou vençut i fet presoner a prop del riu Dnièster pels tàtars el juliol de 1612, que més tard el varen executar, a l'edat de 17 anys.
# The Great Khali

The Great Khali és el sobrenom professional de Dalip Singh Rana (Dhirana, Himachal Pradesh (Índia), 27 d'agost de 1972) és un lluitador professional indi. Abans de començar la seva carrera com a lluitador va ser policia del Panjab (Índia) i campió en aixecament de peses. Va debutar el 7 d'octubre de 2000. The Great Khali treballa actualment per a l'empresa WWE, on lluita a la cadena SmackDown!.
El 28 de maig de 2001, Brian Ong va morir després de rebre un flapjack a mans de Giant Sigh (un dels seus sobrenoms). Ong havia patit una petita commoció cerebral abans de la sessió, però els metges de l'All Pro Wrestling el van deixar continuar, essent una segona commoció provocada pel flapjack la que el va matar. Com que la mort va ser involuntària, la família d'Ong va portar als tribunals a l'APW per negligència, ja que no li havien proporcionat cap protecció ni supervisió durant el moviment. El tribunal es va pronunciar a favor de la família d'Ong, als quals l'APW va haver de pagar 1,7 milions de dòlars.

## Mànagers

* Daivari
* Rajin Sigh
* Ulises

## Referències

* ↑ «Khali still employed with Punjab police» (en anglès), 25-12-2010. [Consulta: 3 setembre 2023].
* ↑ «The Great Khali». WWE. [Consulta: 9 agost 2017].
* ↑ «The Great Khali». CANOE. Arxivat de l'original el 2 agost 2017. [Consulta: 2 abril 2008].

## Enllaços externs

* Informació sobre The Great Khali Arxivat 2007-10-26 a Wayback Machine.